בניהו טבילה

הרב בניהו טְבִילָה הוא מחנך ויזם חברתי חרדי. מנהל חינוכי בישיבת ההסדר החרדית משמר התורה.

ממקימי זרם חינוך ממלכתי חרדי.

ביוגרפיה
נולד בצפת וגדל בירושלים. למד בישיבת מאור התורה, בישיבת סלבודקה ובכולל להוראה ודיינות "רשב״י" בצפת.

סיים תואר שני בפילוסופיה באוניברסיטת תל אביב ודוקטורט במחשבת החינוך באוניברסיטה העברית.

בוגר תוכנית בית ספר מנדל למנהיגות חינוכית.

שירת בשירות לאומי-אזרחי לצד לימודיו בכולל. בגיל מבוגר התגייס לשלב ב'. במלחמת חרבות ברזל התגייס לשירות מילואים במחנה שורה.

פעילות ציבורית
בניהו נמנה עם מקימי החינוך הממלכתי החרדי. הקים עם הרב דוד לייבל את ישיבת ההסדר משמר התורה והיה שותף בהקמת "איגוד הישיבות התיכוניות החרדיות".

כיהן כמפקח האחראי על החינוך החרדי העל-יסודי במשרד החינוך בשנים תשע״ב-תשפ״ב. חבר סגל במכון מנדל למנהיגות.

במקביל, בניהו חבר בוועדת האקלים שמונתה על ידי נשיא המדינה, חבר ועד החינוך במינוי ממשלת ישראל, השתתף בכתיבת תוכנית הלימודים עבור מפמ"ר מחשבת ישראל במשרד החינוך וחבר מועצת 'צור ישראל'.

התנגד לביטול המס על כלים חד פעמיים.

 כתיבה
בניהו בעל טור קבוע על פרשת השבוע בהארץ.

הישיבה התיכונית החרדית

"הישיבה התיכונית החרדית" הוא ספר עיון העוסק במוסד הישיבה התיכונית הקיים במגזר החרדי, תוך בחינת ההיסטוריה והאידאולוגיה מתוכן נוצרה והאתגרים וההתנגדות מולם היא מתמודדת, במקביל להשוואה למוסד המקביל בחברה החרדית: ישיבה קטנה.

הספר יצא לאור בשנת 2023, בהוצאת רסלינג. חברי הוועדה האקדמית של הספר הם פרופסור רבקה פלדחי, פרופסור אליעזר גרינשטיין וד"ר יותם חותם.

היינו בחורי ישיבה, היה קיץ
ממוזער|עטיפת הספר
"היינו בחורי ישיבה, היה קיץ" הוא ספר שירה מאת הרב ד"ר בניהו טבילה בעריכת אלחי סלומון ויצא לאור בשנת 2025 בהוצאת בית אורי צבי.

השירים נכתבו מנקודת מבטו של תלמיד ובוגר ישיבה. רבים מהשירים עוסקים בהתבוננות בטבע תוך חיבור למקורות היהודיים ולאקו-פואטיקה העכשוויים, וחלקם "משקפים את הילד החולמני שהיה".

אפי טריגר כתב בביקורת על הספר: ”...שיר הנושא "היינו בחורי ישיבה, היה קיץ" מגלם את הקול החדש והמרענן של היצירה החרדית, שם נפגשים "היופי הישן" עם "קצבים חדשים וזרים". טבילה רוקם בעדינות את החיבור בין עולם הישיבה למרחבי הטבע, מגלה את נוכחות השכינה בחורבות הגליליות, ומציע קול אותנטי המשקף את המורכבות של החוויה החרדית העכשווית: "פעם לתת יד, פעם לקחת" – תנועה מתמדת בין שימור למהפכה, בין מסירה לחידוש..."

אילן ברקוביץ' כתב בביקורת על הספר: "...ספר הביכורים של טבילה, הכותב את טורי פרשת השבוע במוסף זה, שלושה שערים, "תכף אחרי הגשם", "המערב הפנימי" ו"מקום אחר לגמרי". את השניים הראשונים אפשר לאפיין בקלות לפי אופנות השירה הרווחות של דורנו, לאמור שירה אקו־פואטית לשער הראשון וזהותנית־עדתית לשער השני. השער השלישי אמורפי יותר ונע בין העולמות העליונים והתחתונים של ההוויה. ולזכות המשורר ייאמר כי הוא הציב לעצמו אתגרים קצת יותר מורכבים ממה שרווח, הגדול שבהם, לכתוב שירה חדשה... כאן יש מהפכניות לעומת השירות העבריות הקנוניות, אלה הקוראות אל הבדידות והיחידאיות...

 חיים אישיים 
נשוי, אב לחמישה ומתגורר בירושלים.

קישורים חיצוניים
בניהו טבילה באתר אחוות תורה
 בניהו טבילה באתר מכון מנדל למנהיגות
מאמריו

 בניהו טבילה "כל מצוותיך אמונה": צמצומו של המבט הפילוסופי באתר צריך עיון



הרצאות וראיונות
 בניהו טבילה החרדיות החדשה - תנועה ללא דגל?
 בניהו טבילה "זמן הכרעה: הסדרה ורגולציה בחינוך החרדי"
 בניהו טבילה גיוס לצה"ל חשוב גם מבחינה מוסרית וגם מבחינה דתית!
ריאיון לתחנת 103

 אלי ביתאן, ריאיון בערוץ הרדיו קול חי 11 ביולי 2023
 חיים פריד, ריאיון, "המקום" גיליון 12 - אדר א' תשפ"ב, עמ' 26-31.

הערות שוליים

קטגוריה:רבנים חרדים ישראלים